
REPUBLIKA HRVATSKA
VARAŽDINSKA ŽUPANIJA
GRAD LEPOGLAVA
Antuna Mihanovića 12
42250 Lepoglava








Upravni odjel za urbanizam, prostorno planiranje,
komunalne poslove i zaštitu okoliša
KLASA:112-05/26-01/2
URBROJ:2186-9-05/1-26-2
Lepoglava, 27.08. 2026.

Temeljem odredbe članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25), a u svezi Javnog natječaja za prijam u službu (KLASA: 112-05/26-01/2, URBROJ: 2186-9-05/1-26-1, objavljen u „Narodnim novinama“ broj 94 od 26.08.2026. godine), pročelnik Upravnog odjela za urbanizam, prostorno planiranje, komunalne poslove i zaštitu okoliša Grada Lepoglave, objavljuje

OPIS POSLOVA I PODATKE O PLAĆI SLUŽBENIKA
Radno mjesto: 

REFERENT - KOMUNALNI REDAR (1 izvršitelj/ica), na neodređeno vrijeme uz obvezni probni rad od 3 mjeseca

OPIS POSLOVA I ZADATAKA:  
	

	· obavlja poslove provedbe nadzora nad primjenom gradskih odluka kojima se uređuje komunalni red
· obavlja poslove provedbe nadzora nad primjenom zakonskih propisa kojima se uređuje područje građevinske inspekcije, upravljanja i održavanja zgrada, komunalno gospodarstvo, gradnja, zaštita od buke i gospodarenje otpadom

	20%

	· obavlja poslove nadzora javnih površina od onečišćenja, nadzora nepropisnog odlaganja otpada; odlaganja građevinskog i ostalog otpada
	10%

	· obavlja poslove provedbe nadzora nad primjenom gradskih propisa kojim se uređuje držanje životinja i postupanje s njima u dijelu koji se odnosi na kretanje pasa

	10%

	· donosi rješenja u svrhu održavanja komunalnog reda

	20%

	· izdaje obvezne prekršajne naloge, izriče novčanu kaznu, naplaćuje novčane kazne na mjestu počinjenja prekršaja, te poduzima druge mjere sukladno ovlastima propisanim zakonom i drugim propisima
· sudjeluje u provođenju izvršenja rješenja    
            
	20%

	· brine o održavanju javnih i zelenih površina, na području Grada  
· predlaže odluke i mjere u cilju unapređenja kvalitetnije stanovanja i života na području Grada 
· brine o uređenosti i opremljenosti zelenih otoka

	15%

	· obavlja i druge poslove po nalogu pročelnika i nadređenih službenika koji se odnose na službu
	5%


PODACI O PLAĆI RADNOG MJESTA:

Plaću službenika čini umnožak koeficijenta za obračun plaće radnog mjesta na koje je službenik raspoređen i osnovice za obračun plaće, uvećan za 0,5 % za svaku navršenu godinu radnog staža.

Vrijednost koeficijenta za obračun plaće za radno mjesto referent - komunalni redar utvrđena je Odlukom o koeficijentima za obračun plaće službenika u upravnim tijelima Grada Lepoglave („Službeni vjesnik Varaždinske županije“ broj 123/24) te iznosi 1,65 dok je osnovica za obračun plaće utvrđena Odlukom o visini osnovice za obračun plaće službenika u upravnim tijelima Grada Lepoglave (KLASA:120-02/25-01/1, URBROJ:2186-9-01-25-1 od 02.01.2025. godine) u visini osnovice za obračun plaće državnih službenika.


						

PROČELNIK
							                     Tomislav Hojsak, dipl. ing. geot.

